न्यूजीलैंड भूकंप में मरने वालों की संख्या 155 हुई  
न्यूजीलैंड के दूसरे सबसे बड़े शहर क्राइस्टचर्च में आए विनाशकारी भूकम्प में मरने वालों की संख्या बढ़कर 155 हो गई है।
न्यूजीलैंड के दूसरे सबसे बड़े शहर क्राइस्टचर्च में आए विनाशकारी भूकम्प में मरने वालों की संख्या बढ़कर 155 हो गई है। समाचार पत्र 'न्यूजीलैंड हेराल्ड' के मुताबिक इस बीच सरकार ने इस बात की जांच शुरू कर दी है कि मंगलवार को आए 6.3 तीव्रता के भूकम्प में कैंटरबरी टेलीविजन (सीटीवी) की इमारत क्यों ढह गई।  ऐसा माना जा रहा है कि अब भी इमारत के मलबे के नीचे कई शव दबे हुए हैं। पुलिस ने आधिकारिक रूप से मरने वालों की संख्या 155 बताई है। प्रधानमंत्री जॉन की ने सोमवार को कहा था कि जो इमारतें ढह गई हैं उनके आसपास सुरक्षा सम्बंधी उपायों के लिए एक जांच समिति गठित की जाएगी।